Seg tama nniḍen, nerra lwelha ɣer udiwenni, imi fell-as i yebna uḍris. Sumata tmezgunt-agi yettuqet deg-s udiwenni si tazwara armi d taggara, awal itezzi ɣef unadi n umkan n tufra. Ma d ayen yeεnen tasleḍt n yigan, tigawin akken ma llant nessemlal-itent deg sin n yinziɣen yimesgan. Amenzu yebna ɣef unadi n umkan n tufra, wis sin ɣef isebbaḍen n wasem. Deg uzenziɣ amenzu, Ԑarfiya, Slim, Basel, Nemmic, Wasem, i d-imgayen d nutni d inarmasen imnamaren d imsulṭa, amsifaḍ d Ԑarfiya, imallalen d ṭlam, adrar, akked tziri. Azenziɣ wis sin amgay d Babanag, amnamer d Wasem d netta i d amsifaḍ, ma d imallalen d Babanag d umddakel, imnamaen d imcumen.